钦定古今图书集成/明伦汇编/氏族典/第372卷 > 《廖用贤尚友录》 > 詹希原
## 钦定古今图书集成/明伦汇编/氏族典/第372卷 > 《廖用贤尚友录》 > 詹希原

按《万姓统谱》：希原，字孟举，庐源人，承旨同之从子，以
书学名世。洪武初，吏部奏差铸印局副使，升中书舍
人。宫殿及城门坊扁，皆其所书。陶九成云：“希原正书，
师虞永兴，富有绳墨，其字愈大愈好。”杨文贞公云：“国
朝大字，希原为第一。”盖兼欧、虞、颜、柳之法，而有冠冕
佩玉之风者。